ผู้ชนะสิบทิศ ตอน บุเรงนองลั่นกลองรบ

ผู้ชนะสิบทิศ ตอน บุเรงนองลั่นกลองรบ เป็นภาพยนตร์ไทยแนวชีวิต โลดโผน สงคราม ขนาด 16 มม. พากย์สด ปี พ.ศ. 2510 กำกับโดยครูเนรมิต นำแสดงโดยไชยา สุริยัน, พิศมัย วิไลศักดิ์, กรุณา ยุวากร, ประจวบ ฤกษ์ยามดี และแมน ธีระพล เข้าฉายครั้งแรกเมื่อวันที่ 15 เมษายน พ.ศ. 2510 ที่โรงภาพยนตร์ศาลาเฉลิมกรุง

 เนื้อเรื่อง 
เรื่องราวดำเนินต่อเนื่องจากเหตุการณ์ที่ พระเจ้าตะเบ็งชะเวตี้ (ประจวบ ฤกษ์ยามดี) ยกทัพเข้าบุกเมืองแปร ด้วยความพิโรธจากการกระทำของ จะเด็ด (ไชยา สุริยัน) แต่ไม่ประสบความสำเร็จและจำต้องถอนทัพกลับ ขณะเดียวกัน สอพินยาแห่งหงสาวดี (แมน ธีระพล) ได้ลักลอบพาตัว กุสุมา (พิศมัย วิไลศักดิ์) คนรักของจะเด็ด กลับไปยังกรุงหงสาวดี

เมื่อสถานการณ์ทวีความซับซ้อน จะเด็ดจึงตัดสินใจเดินทางกลับไปยังเมืองตองอูอีกครั้ง เพื่อพิสูจน์ความภักดีและความสามารถของตนต่อพระเจ้าตะเบ็งชะเวตี้ พระองค์จึงมีพระราชโองการให้จะเด็ดเตรียมกองทัพเข้าตีเมืองแปร เพื่อเป็นการไถ่โทษจากความผิดที่เกิดขึ้นก่อนหน้านี้

 นักแสดง 
 ไชยา สุริยัน รับบท จะเด็ด
 พิศมัย วิไลศักดิ์ รับบท ตะละแม่กุสุมา
 กรุณา ยุวากร รับบท ตะละแม่จันทรา
 ประจวบ ฤกษ์ยามดี รับบท มังตรา
 แมน ธีระพล รับบท สอพินยา
 หม่อมหลวงรุจิรา อิศรางกูร รับบท มหาเถรกุโสดอ
 ศรินทิพย์ ศิริวรรณ รับบท เลาชี
 ชนะ ศรีอุบล รับบท จาเลงกะโบ
 รุจน์ รณภพ รับบท สีอ่อง
 อดินันท์ สิงห์หิรัญ รับบท เนงบา
 แก่นใจ มีนะกนิษฐ์ รับบท ตองสา
 อบ บุญติด รับบท ขุนวัง
 สมพล กงสวรรณ รับบท ไขลู
 เชาว์ แคล่วคล่อง รับบท ตาคะยี
 เมตตา รุ่งรัตน์ รับบท ตะละแม่กันทิมา
 เอื้อมเดือน อัษฎา รับบท ตะละแม่อเทตยา
 พฤหัส บุญ-หลง รับบท มหาอุปราชรานอง
 บุศรา นฤมิตร รับบท ตะละแม่นันทวดี

 อ้างอิง 

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2510
หมวดหมู่:ภาพยนตร์ชีวิตไทย
หมวดหมู่:ภาพยนตร์โลดโผนไทย
หมวดหมู่:ภาพยนตร์สงครามไทย
หมวดหมู่:ภาพยนตร์ประวัติศาสตร์ไทย
หมวดหมู่:ภาพยนตร์ที่กำกับโดย อำนวย กลัสนิมิ
หมวดหมู่:ภาพยนตร์ที่ถ่ายทำใน 16 มม.
หมวดหมู่:ภาพยนตร์ภาคต่อไทย
หมวดหมู่:ภาพยนตร์ไทยในคริสต์ทศวรรษ 1960
หมวดหมู่:ภาพยนตร์ภาษาไทยในคริสต์ทศวรรษ 1960